Kakawin Nītiśāstra/Pupuh 5
Pupuh V – Kusumawicitra

1. 
taki-takining sewaka guṇa widya
smara-wiṣaya rwang puluh ing ayuṣya
tĕngah i tuwuh san-wacan gĕgön-ta
patilaring ātmeng tanu pagurokĕn

2. 
dhana phalaning mona tan angucap wwang
ikang agalak ring waca nĕmu duhka
ikang umĕnĕng lyab dhana ya matumpuk
damar uga himpĕrnikanang aśabda

3. 
waṣita nimittanta manĕmu lakṣmi
waṣita nimittanta pati kapangguh
waṣita nimittanta manĕmu duhka
waṣita nimittanta manĕmu mitra

4. 
masĕpi tikang waktra tan amucang wwang
masĕpi tikang weśma tan ana putra
masĕpi tikang deśa tan ana mukya
sĕpinikanang try āpupul ing anartha

5. 
lwiring awalā tinggalakĕna denta
krĕpaṇa daridreka rĕsĕb awaknya
swaranika māwor drawa kamadhatrī
agalak aśabdāghrĕna ya mapunggung

6. 
lwiring awalā yogya pinaka patnī
wara-guṇa rūpādhika kula dhāni
mapĕs ikang ambĕk ghrĕṇa ya suśīlā
kadi panĕḍĕngning kusumawicitra

Nītiśāstra
]]
Pupuh 05